Document ID: 31985R2473

*****
ΚΑΝΟΝΙΣΜΟΣ (ΕΟΚ) αριθ. 2473/85 ΤΗΣ ΕΠΙΤΡΟΠΗΣ
της 29ης Αυγούστου 1985
περί καθορισμού των τιμών αναγωγής «ελεύθερο στα σύνορα» που εφαρμόζονται κατά την εισαγωγή οίνων από την 1η Σεπτεμβρίου 1985
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2), και ιδίως το άρθρο 18 παράγραφος 8,
Εκτιμώντας:
ότι το άρθρο 18 του κανονισμού (ΕΟΚ) αριθ. 337/79 καθορίζει τους ειδικούς κανόνες τους σχετικούς με την εισαγωγή ορισμένων προϊόντων του αμπελοοινικού τομέα· ότι ο κανονισμός (ΕΟΚ) αριθ. 1393/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2135/84 (4), προβλέπει για το σκοπό αυτό τις λεπτομέρειες εφαρμογής· ότι, σύμφωνα με το άρθρο 18 παράγραφος 8 του κανονισμού (ΕΟΚ) αριθ. 337/79, η Επιτροπή καθορίζει τις τιμές αναγωγής «ελεύθερο στα σύνορα»·
ότι η διάρθρωση του καταλόγου των τιμών αναγωγής «ελεύθερο στα σύνορα» πρέπει να γίνει με τρόπο ώστε να λαμβάνονται υπόψη, ιδίως, οι ανάγκες του εμπορίου και με πνεύμα διοικητικής απλοποιήσεως·
ότι, σύμφωνα με το άρθρο 64 παράγραφος 2 στοιχείο β) της πράξεως προσχωρήσεως της Ελλάδας, ο δασμός του Κοινού Δασμολογίου εφαρμόζεται πλήρως για τα προϊόντα του αμπελοοινικού τομέα για τα οποία καθορίζεται τιμή αναγωγής· ότι πρέπει, ως εκ τούτου, να καθοριστεί ότι οι τιμές αναγωγής « ελεύθερο στα σύνορα» που εφαρμόζονται στην Ελλάδα είναι αυτές που αναφέρονται στη στήλη «Άλλες τρίτες χώρες», εκτός για τις εισαγωγές προϊόντων προελεύσεως τρίτων χωρών με τις οποίες έχει συναφθεί και εφαρμόζεται πρωτόκολλο προσαρμογής του προτιμησιακού τελωνειακού καθεστώτος·
ότι το άρθρο 18 παράγραφος 1 του κανονισμού (ΕΟΚ) αριθ. 337/79 ορίζει ότι η τιμή αναγωγής «ελεύθερο στα σύνορα» είναι ίση με την τιμή αναγωγής μειωμένη κατά τους τελωνειακούς δασμούς που πράγματι έχουν εισπραχθεί· ότι τα ποσά ή οι συντελεστές που προκύπτουν από το καθεστώς των εξισωτικών νομισματικών ποσών δεν πρέπει να ληφθούν υπόψη στην προκειμένη περίπτωση για τον προσδιορισμό του δασμού που πρέπει να αφαιρείται από την τιμή αναγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές αναγωγής «ελεύθερο στα σύνορα», που αναφέρονται στο άρθρο 18 παράγραφος 8 του κανονισμού (ΕΟΚ) αριθ. 337/79, καθορίζονται σύμφωνα με τα παραρτήματα Ι και ΙΙ.
Άρθρο 2
Ο παρών κανονισμός αρχίζει να ισχύει την 1η Σεπτεμβρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Αυγούστου 1985.

Labels: 2
3
17